15. ΝΟΜΟΣ υπ’ αριθ. 349 της 17/20 Ιουλ. 1943 (ΦΕΚ Α΄ 214) Περί απονομής βοηθημάτων εις δωρητάς και συγγενείς διαθετών υπέρ του Δημοσίου και κοινωφελών σκοπών και περί αναπροσαρμογής κληροδοσιών τινων διατροφής. Εκυρώθη εξ υπαρχής δια της υπ’ αριθ. 315/1946 πράξεως Υπ. Συμβουλίου (ΦΕΚ Α΄ 188). Άρθρ.1.-1.Εις τους δωρητάς της όλης περιουσίας των ή σημαντικού μέρους αυτής προς το Δημόσιον ή υπέρ κοινωφελών σκοπών και ιδρυμάτων εν τη εννοία του Α.Ν. 2039/1939 περιελθόντας αποδεδειγμένως μετά την σύστασιν της δωρεάς εις απορίαν επιτρέπεται να καταβάλλωνται χρηματικά βοηθήματα εφ’ άπαξ ή μηνιαίως. 2.Το ποσόν των βοηθημάτων καθορίζεται δι’ αποφάσεως του Υπουργού των Οικονομικών εκδιδομένης μετά πρότασιν του κοινωφελούς ιδρύματος ή των διαχειριστών της κοινωφελούς περιουσίας και σύμφωνον γνωμοδότησιν του Συμβουλίου Εθνικών Κληροδοτημάτων. 3.Τα ούτω καθοριζόμενα βοηθήματα καταβάλλονται εκ του Δημοσίου Ταμείου εφόσον πρόκειται περί δωρεάς προς το Δημόσιον υπό των κοινωφελών δε ιδρυμάτων και περιουσιών εφόσον πρόκειται περί δωρεάς υπέρ αυτών, υπό την προϋπόθεσιν όμως εν τη δευτέρα περιπτώσει ότι η δωρηθείσα περιουσία ανετιμήθη και αι εξ αυτής πρόσοδοι  και λοιποί πόροι εν γένει των ιδρυμάτων και  περιουσιών, λαμβανομένων υπ’ όψει και των  λοιπών αναγκών αυτών επαρκούσι δια την  καταβολήν του βοηθήματος. Εάν αι πρόσοδοι της  δωρηθείσης περιουσίας ή οι λοιποί πόροι των  ιδρυμάτων και περιουσιών είναι ανεπαρκείς, το  ποσόν των βοηθημάτων καταβάλλεται υπό του  Δημοσίου. Δια της αποφάσεως του Υπουργού  των     Οικονομικών     δύναται ν’   αποφασισθή     η Σελ. 187 Κώδικας περί κληροδοτημάτων 24.Β.α.14-15 καταβολή υπό του Δημοσίου μέρους μόνον του βοηθήματος, οπότε το υπόλοιπον ποσόν καταβάλλεται υπό του κοινωφελούς ιδρύματος ή περιουσίας. Άρθρ.2.-Εις συζύγους, κατιόντας και ανιόντας προσώπων εκλιπόντων και καταλιπόντων δια πράξεων εν ζωή ή διατάξεων τελευταίας βουλήσεως την όλην περιουσίαν των ή σημαντικόν μέρος αυτής υπέρ του Δημοσίου ή κοινωφελών σκοπών και ιδρυμάτων, εφόσον αποδεδειγμένως συνετηρούντο υπό των εκλιπόντων συγγενών αυτών και περιήλθον νυν εις απορίαν επιτρέπεται να καταβάλλωνται χρηματικά βοηθήματα κατά τας διατάξεις του προηγουμένου άρθρου και κατά τας εν αυτώ οριζομένας διατυπώσεις και διακρίσεις. Άρθρ.3.-1.Κληροδοσίαι προσόδου ή περιοδικής παροχής επί σκοπώ διατροφής ωρισμένων φυσικών προσώπων καταλειφθείσαι δια πράξεως τελευταίας βουλήσεως, δι ης διετέθη η όλη περιουσία του διαθέτου ή σημαντικόν μέρος αυτής υπέρ του Δημοσίου ή υπέρ κοινωφελών σκοπών ή ιδρυμάτων επιτρέπεται όπως αναπροσαρμόζωνται προς τας υφισταμένας εκάστοτε οικονομικάς συνθήκας εφ’ όσον το ποσόν της προσόδου ή περιοδικής παροχής κατέστη καταδήλως ανεπαρκές προς διατροφήν του δικαιούχου και στερείται ούτος αποδεδειγμένως επαρκούς προς συντήρησίν του ιδίας περιουσίας. 2.Η αναπροσαρμογή χωρεί δι’ αποφάσεως του Υπουργού των Οικονομικών κατά τας διατυπώσεις του άρθρ. 1 του παρόντος Νόμου, τα δια της αποφάσεως δε ταύτης καθοριζόμενα ποσά καταβάλλονται υπό του Δημοσίου υπό των κοινωφελών ιδρυμάτων και περιουσιών κατά τας διακρίσεις της παρ. 3 του αυτού άρθρ. 1 του παρόντος Νόμου. 3.Αι διατάξεις του παρόντος άρθρου εφαρμόζονται και επί των κληροδοτημάτων εις φράγκα προς τους κληροδόχους Κωνστ. Ζάππα επιτρεπομένης της αυξήσεως της τιμής του φράγκου και πέραν του δια του Ν.Δ. 855/1941 «περί προσωρινής αυξήσεως των προς τους κληροδόχους Κωνστ. Ζάππα κληροδοτημάτων» οριζομένου συντελεστού, υπό τας εν τω ανωτέρω Ν.Δ/τι προϋποθέσεις. Άρθρ.4.-Τα κατ’ εφαρμογήν των διατάξεων του παρόντος Νόμου καθοριζόμενα βοηθήματα ως και τα ποσά των αναπροσαρμοζομένων εν άρθρ. 3 του παρόντος Νόμου κληροδοσιών επιτρέπεται να αυξάνωνται, περιορίζωνται ή διακόπτηται η καταβολή αυτών δι’ αποφάσεως του Υπουργού των Οικονομικών εκδιδομένης μετά σύμφωνον γνωμοδότησιν του Συμβουλίου Εθνικών Κληροδοτημάτων ένεκεν ουσιώδους μεταβολής των οικονομικών συνθηκών ή της οικονομικής καταστάσεως του δικαιούχου εν όψει των οποίων καθωρίσθη το ποσόν του βοηθήματος ή της αναπροσαρμοσθείσης κληροδοσίας. Σελ. 188 Άρθρ.5.-Επί των περιπτώσεων του παρόντος Νόμου ο Υπουργός των Οικονομικών αποφαίνεται κυριαρχικώς ως προς τε την συνδρομήν των προϋποθέσεων της απονομής βοηθήματος ή της αναπροσαρμογής των κληροδοσιών και τον καθορισμόν των ποσών αυτών ή την μεταρρύθμισιν ή διακοπήν της καταβολής τούτων, μη επιτρεπομένης προσφυγής των ενδιαφερομένων ενώπιον των τακτικών Δικαστηρίων ή του Συμβουλίου της Επικρατείας. Άρθρ.6.-Η ισχύς του παρόντος Νόμου Συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως. 24.Β.α.15 Κώδικας περί κληροδοτημάτων 